Austrālijas galvaspilsētas teritorija
Austrālijas galvaspilsētas teritorija (angļu: Australian Capital Territory) ir viena no Austrālijas administratīvajām vienībām. Tā ir 2358 km2 liela un tajā dzīvo aptuveni 360 tūkstoši iedzīvotāju. Austrālijas galvaspilsētas teritorija ir anklāvs Jaundienvidvelsas štata dienviddaļā. Tās teritorijā atrodas valsts galvaspilsēta Kanbera.